Magomet Isajev

Magomet (foje ankaŭ Mahomet) Izmajloviĉ Isajev [isajef] (; osete Isati Izmaili furt Mæxæmæt; naskiĝis la  en Lesken, Nord-Oseta ASSR, RSFSR, Sovetunio — mortis la  en Moskvo, Rusio) estis sovetia kaj rusia esperantisto, profesoro pri lingvoscienco.

 Biografio 

Li naskiĝis la  en Lesken al oseta patrino kaj laka patro.

 Scienca agado 

Li estis fakulo pri iranaj lingvoj kaj sociolingvistiko, aŭtoro de multaj libroj pri tiuj fakoj. Li estis membro de la Rusia Akademio de Naturaj Sciencoj.

En 1951 Magomet Isajev finis Leningradan Ŝtatan Universitaton, instruis en Moskva Ŝtata Universitato, Moskva Ŝtata Lingva Universitato, Rusia Universitato de Amikeco inter Popoloj.

Kiel iranisto, Magomet Isajev multe kontribuis al la esplorado de la digora dialekto de la oseta lingvo. Kiel sociolingvisto, li multe laboris pri esploroj de la lingva situacio en la multlingva Sovetunio.

 Esperanto-agado 

Li esperantistiĝis en 1956. Li gvidis interlingvistikan grupon en la Instituto de Lingvoscienco en Moskvo. De 1979 ĝis 1989 li estis (la unua kaj la lasta) prezidanto de Asocio de Sovetiaj Esperantistoj. Li estis kunaŭtoro de Esperanto-lernolibro kaj aŭtoro de informa libro pri Esperanto. Krome li estis redaktoro de du interlingvistikaj artikolaroj. Li estis scienca gvidanto de doktorigaj interlingvistikaj disertacioj de Dina Lukjanec kaj Boris Kolker.

 Verkoj 
 E. A. Bokarev i interlingvistika; Problema iskusstvennogo jazyka meĵdunarodnogo obŝĉenija (1976)
 Problemy interlingvistiki (1976)
 Pri la lingvo de l' estonteco (1977)
 Язык Эсперанто (Lingvo Esperanto) (1981)
 Учебник языка Эсперанто (Lernolibro de lingvo Esperanto) (1984, kun Z. V. Semjonova)
 Pri bazaj metodologiaj problemoj de interlingvistiko (1986)
 Problemy meĵdudnarodnogo vspomogatel'nogo jazyka (1991)
 La problemo de artefarita lingvo por la internacia komunikado;

 Eksteraj ligiloj 

 Dankletero de la Rusia Registaro al Isajev pro lia granda kontribuo al disvolvigo de filologia scienco (2003)
 Problemy interlingvistiki lingvistika libro (Red. Isajev) en la rusa en la katalogo de UEA
 Problemy meždunarodnogo vspomogatel'nogo jazyka lingvistika libro (Red. Isajev) en la rusa en la katalogo de UEA
 Referaĵo de disertacio de Boris Kolker
 On the Language of the Future

 Vidu ankaŭ 
 Sociolingvistiko

Kategorio:Rusiaj esperantistoj
Kategorio:Sovetiaj esperantistoj
Kategorio:Rusiaj iranologoj
Kategorio:Sovetiaj iranologoj
Kategorio:Esperantologoj

Kategorio:Naskiĝintoj en Nord-Osetio
Kategorio:Mortintoj en Moskvo
Kategorio:Osetoj